Diari Oficial de la Generalitat Valenciana


Sumari del DOGV 2049, del 18-06-1993 (1993/828372)

ORDRE de 27 de maig de 1993, de la Conselleria de Cultura, Educació i Ciència, per la qual es convoquen ajudes per finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana, sostinguts amb fons públics.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/27/(2)/dof/vci/html**

### Dades del document

Número de DOGV
:   2049

Data del DOGV
:   18-06-1993

Secció del DOGV
:   DISPOSICIONS GENERALS

Número del document
:   1993/828372


Data del document
:   27-05-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Anàlisi jurídica

Ordre de 27 de maig de 1993, de la Conselleria de Cultura, Educació i Ciència, per la qual es convoquen ajudes per finançar activitats de les confederacions, federacions i associacions de pares d'alumnes de centres docents no universitaris de la Comunitat Valenciana, sostinguts amb fons públics.  
El Decret del Govern Valencià 126/1986, de 20 d'octubre (DOGV de 14 de novembre) pel qual regulen les associacions de pares d'alumnes de centres docents no universitaris de la Comunitat Valenciana recull, en l'article 13, la concessió de les ajudes i subvencions d'acord amb criteris de publicitat, concurrència i objectivitat, dins les possibilitats pressupostàries.  
Amb aquesta finalitat, i fent ús de les facultats que cm confereix l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Es convoca la concessió d'ajudes per subvencionar activitats que realitzen confederacions, federacions i associacions de pares d'alumnes de centres docents no universitaris de la Comunitat Valenciana, sostinguts amb fons públics, i s'aproven les bases per les quals es regeix aquesta convocatòria (annex I), els models de sol·licitud (annexos II i III) i el model de rebut d'honoraris adjunts en aquesta ordre.  
Segon  
L?import global màxim destinat a aquestes ajudes és de vint-i-quatre milions tres-centes seixanta-una mil set-centes quaranta pessetes (06.731.503 PTA), que es pagaran a càrrec de la línia de subvenció 401/000/93 de l'aplicació pressupostària 17.85.902.61 de l?exercici econòmic de 1993.  
L?import global abans esmentat es distribuirà de la manera següent:  
1. 5.646.096 PTA a confederacions de pares d'alumnes amb seu i àmbit d'activitat a la Comunitat Valenciana.  
2. 51.008.660 PTA a federacions d'associacions de pares d'alumnes d'àmbit territorial provincial o, superior i amb seu a la Comunitat Valenciana.  
3. 65 ajudes de 100.000 PTA per a associacions de pares d'alumnes amb un projecte d'activitats que resulte seleccionat, i que tinguen domicili i àmbit d'actuació dins la Comunitat Valenciana.  
DISPOSICIONS FINALS  
Primera  
Es delega el secretari general d'aquesta Conselleria de Cultura, Educació i Ciència per a la facultat de concedir aquestes ajudes i se li autoritza perquè dicte les resolucions i les instruccions necessàries per al desenrotllament i l?execució d'aquesta ordre.  
Segona  
Aquesta ordre entrarà en vigor l?endemà de la publicació al Diari Oficial de la Generalitat Valenciana.  
València, 27 de maig de 1993  
El Conseller de Cultura, Educació i Ciència,  
ANDREU LOPEZ I BLASCO  
ANNEX I  
Bases de la convocatòria d'ajudes per finançar activitats de les confederacions, federacions i associacions de pares d'alumnes de centres docents no universitaris de la, Comunitat Valenciana, sostinguts amb fons públics.  
1. Finalitat de les ajudes L'objecte d'aquestes ajudes és coadjuvar al foment d'activitats per part de les confederacions, federacions i associacions de pares d'alumnes que acomplesquen les finalitats a les quals es refereix l'article 5 del Decret del Consell 126/1986, de 20 d'octubre, pel qual es regulen les associacions de pares d'alumnes. Queden incloses les activitats efectuades durant 1993, encara que s'hagen realitzat amb anterioritat a la publicació d'aquesta convocatòria al Diari Oficial de la Generalitat Valenciana.  
2. Beneficiaris  
2.1. Podran optar a ser beneficiaris d'aquestes ajudes les confederacions, federacions i associacions de pares d'alumnes que reunesquen els requisits següents:  
2.1.1. Tenir establerta la seu i l?àmbit de l'activitat a la Comunitat Valenciana.  
2.1.2. Estar integrades únicament per pares, mares o tutors dels alumnes que cursen estudis en centres docents de nivell no universitari de la Comunitat Valenciana sostinguts amb fons públics o, si escau, per associacions o federacions d'associacions de pares d'alumnes constituïdes en aquests centres.  
2.1.3. Estar legalment constituïdes i inscrites en el registre d'associacions.  
2.1.4. Realitzar les activitats per a les quals se sol·licita l'ajuda.  
2.2. Les associacions podran sol·licitar ajudes de manera individual o col·lectiva, agrupades algunes d'aquestes per a la realització d'un projecte comú d'activitats. En aquest cas, totes les associacions agrupades n'hauran de- facultar alguna perquè les represente davant l'administració i perceba l?import de l'ajuda.  
2.3. Les associacions que sol·liciten ajuda col·lectiva no podran sol·licitar-la també de manera individual, i s'entén que aquella sol·licitud exclou, en tot cas, aquesta, encara que la sol·licitud col·lectiva no resultarà seleccionada entre les que perceben ajuda.  
2.4. Les entitats sol·licitants a les quals se'ls va concedir subvenció d'acord amb l?Ordre de 26 de juny de 1992, de la Conselleria de Cultura, Educació i Ciència, i no han presentat l?informe-memòria de les activitats realitzades i els justificants de la despesa dins el termini a que es refereix la base 7 d'aquesta ordre, no podran ser beneficiàries de les ajudes d'aquesta convocatòria.  
3. Sol·licituds i documentació  
3.1. Les sol·licituds s'adreçaran a la Conselleria de Cultura, Educació i Ciència i se'n podran presentar al registre general, al registre de les direccions territorials de Cultura i Educació, als centres d'informació de l?Oficina d'Informació, Iniciatives i Reclamacions de la Generalitat Valenciana, o als llocs previstos en l'article 39 de la Llei de Règim Jurídic de les Administracions Públiques i de Procediment Administratiu Comú.  
A les sol·licituds, ajustades als models oficials que figuren com a annexos II i III en aquesta ordre, segons el cas, s'adjuntarà la documentació següent:  
3.1.1. Projecte d'activitats per al qual se sol·licita l'ajuda i pressupost per al finançament. Les diferents activitats estaran incloses en algun dels apartats següents:  
5.4.0.5. Activitats encaminades a l'assistència, informació i formació dels pares.  
7.1.5.6. Activitats adreçades als alumnes.  
4.9.4.9. Altres activitats destinades a ajudar al funcionament d'aquestes associacions.  
3.1.2. Fotocòpia dels estatuts i dels documents que acrediten la constitució legal i la inscripció de la confederació, federació o associació, si no han estat aportats amb anterioritat davant d'aquesta conselleria.  
3.1.3. Fotocòpia del Codi d'Identificació Fiscal de l'entitat sol·licitant.  
3.1.4. Certificat de l'acord de l?òrgan de govern de l'entitat sol·licitant que faculte la persona que signe la sol·licitud perquè actue en representació d'aquella.  
3.1.5. Les confederacions i les federacions hauran d'adjuntar, a més, certificació actualitzada del registre d'associacions en la qual consten les federacions o, si escau, les associacions de pares d'alumnes que les integren.  
3.1.6. En el cas de sol·licituds col·lectives, s'aportaran certificats dels acords dels òrgans de govern de les associacions agrupades, i serà facultada una d'elles perquè perceba l'ajuda que es concedirà i perquè les represente davant l'administració, mitjançant la persona que designe l'associació elegida per a representar l'agrupació.  
3.2. Quan les sol·licituds de les entitats no reunesquen els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú, o no s'hi adjunte la documentació que d'acord amb aquesta ordre resulte exigible, serà requerit l'interessat perquè en el termini de 10 dies, repare la falta o adjunte els documents preceptius, amb indicació que, si no ho fa així, es considerarà que desisteix en la petició, i s'arxivarà l'expedient sense més tràmit.  
3.3. El termini per a la presentació de sol·licituds serà d'un mes comptador des de l'entrada en vigor de l'ordre, per la qual s'aproven aquestes bases.  
4. Criteris per a la concessió d'ajudes  
La concessió d'aquestes ajudes i l?import de la quantia d'aquestes, es determinarà tenint en compte els criteris següents:  
4.1. En el cas de les confederacions i federacions:  
- Es valoraran preferentment aquelles activitats que estiguen encaminades a l'assistència, informació i formació dels pares, i també .,al foment de la seua participació en la comunitat educativa. En aquest apartat queden compreses les despeses de manteniment de l?entitat, celebració d'actes estatutaris i adquisició de material inventariable.  
- Com a criteri complementari, i per tal de determinar la quantia de l'ajuda, s'atendrà al grau de representativitat, que s'establirà segons el nombre d'associacions que la integren, segons resulte de la certificació a què es refereix l'apartat 5 de la base 3.  
4.2. En el cas de les associacions de pares d'alumnes:  
- Es valoraran amb preferència aquells projectes d'activitats que, a parer de la comissió avaladora, vagen dirigits amb major eficàcia a aconseguir la participació dels pares en la gestió del centre.  
- En segon lloc, es valoraran els projectes dirigits a afavorir la formació dels pares.  
- Complementàriament, es tindran en compte els projectes dirigits a la realització d'activitats culturals, esportives i recreatives.  
- En tot cas, i dins de cadascun dels grups anteriors, seran preferents els projectes presentats per les associacions constituïdes en centres d'acció educativa singular (CAES), o que despleguen un projecte d'actuació educativa preferent (PAEP), sempre que la finalitat d'aquells projectes s'ajusten a les indicades en els paràgrafs anteriors.  
En tot cas, el cost dels projectes d'activitats haurà de ser superior a la quantitat de 100.000 PTA.  
4.3. No seran objecte d'ajuda les despeses de restauració i les de caràcter suntuari que realitzen les entitats a què es refereixen els apartats 4.1 i 4.2.  
5. Resolució  
Correspondrà al secretari general, per delegació del Conseller de Cultura, Educació i Ciència, la resolució d'aquesta convocatòria a proposta de la comissió avaladora integrada per:  
- El Cap del Servei de Relacions Institucionals i Participació Social, que farà de president.  
- Un tècnic superior del servei de Relacions Institucionals i Participació Social, que farà de secretari.  
- Un assessor jurídic  
- Un tècnic superior de la Direcció General de Centres Docents.  
- Un representant per cadascuna de les confederacions de pares d'alumnes de la Comunitat Valenciana, com a observadors amb ven però sense vot.  
El secretari general, vista la proposta de, la comissió, dictarà resolució provisional que es publicarà en el Diari Oficial de la Generalitat Valenciana (DOGV), i es concedirà un termini de deu dies hàbils perquè els interessats puguen al·legar allò que consideren convenient. Transcorregut el termini indicat i a la vista de les al·legacions presentades, la comissió elevarà proposta al secretari general, que dictarà la resolució i elevarà a definitiva la resolució provisional anterior, amb les modificacions que, si s'escau, procediran. Aquesta resolució, que posarà fi a la via administrativa, serà també publicada en el DOGV i contra aquesta es podrà interposar recurs contenciós-administratiu, amb la comunicació prèvia a l?òrgan que va dictar l'acte impugnat, d'acord amb l'article 110.3 de la Llei 30/1992, de 26 de novembre.  
La resolució definitiva es dictarà dins els cinc mesos següents a l'acabament del termini de presentació de sol·licituds. Si transcorregut aquest termini la resolució no s'havia dictat, s'entendran desestimades les sol·licituds, sense perjudici del que es dispose quan recaurà la resolució expressa.  
6. Adjudicació i pagament de les subvencions  
Les ajudes s'atorgaran d'acord amb els criteris de la base 4 i podran cobrir la totalitat o una part de les despeses pressupostades, sense que en cap cas puga excedir el cost de l'activitat que s'ha de realitzar.  
El pagament de les ajudes concedides es realitzarà després de l'adjudicació i una vegada les entitats beneficiàries hagen presentat els documents a què es refereix la base següent.  
El termini per a la presentació d'aquests documents es fixarà en la resolució d'aquesta convocatòria.  
En el cas de confederacions i federacions, si el crèdit pressupostari resultava insuficient, l'import global màxim indicat en els apartats 4.1 i 4.2 del número segon de l'ordre que aprova aquestes bases, serà prorratejat entre els beneficiaris seleccionats dins de cada apartat, atenent l'adequació dels projectes d'activitats als criteris establerts en la base 4.  
7. Obligacions dels beneficiaris  
Els beneficiaris de les ajudes estaran obligats a acomplir les exigències següents dins el termini fixat en aquesta convocatòria:  
7.1. Presentar justificants que acrediten la realització de les despeses per a les quals es va concedir l'ajuda segons estableix la legislació vigent, i també un informe-memòria que reculla i avalue els resultats de les activitats realitzades.  
Les factures o justificants presentats hauran de ser originals i seran emesos a nom de la confederació, federació o associació de pares d'alumnes sol·licitant, i no serà possible que aquesta justificació es faça amb document expedit a entitat distinta.  
Les justificacions corresponents al personal fix es presentaran en nòmines ajustades al model oficial, acompanyades dels justificants de cotització a la Seguretat Social.  
Les justificacions corresponents a col·laboracions ocasionals figuraran en rebuts on consten les dades del perceptor, el NIF d'aquest, el concepte pel qual es retribueix, i també les dades de la confederació, federació o associació de pares d'alumnes, segons el model que figura coma annex IV.  
7.2. Aportar, si escau, un certificat de la secretaria de la confederació, federació o associació de pares d'alumnes sol·licitant, on es faça constar els ingressos reals que han produït les activitats objecte de subvenció.  
3. Acreditar, prèviament al cobrament de l'ajuda, que es troben al corrent de les obligacions tributàries i de la seguretat social, en la manera que determina l?Ordre de 7 de gener de 1991, de la Conselleria d'Economia i Hisenda.  
4. Tomar l?import total o parcial de l'ajuda rebuda si la despesa no es produeix per qualsevol imprevist, quan se'n comprovarà una modificació substancial dels fins d'acord amb els quals es va concedir l'ajuda, o quan per percepció d'altres subvencions o ingressos es cobrirà l?import total de la despesa.  
5. Estar sotmesos a les actuacions de comprovació que efectuarà aquesta conselleria i a les de control financer que corresponen a la Intervenció General, en relació amb l'ajuda concedida.  
6. Comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat, procedents de qualsevol administració o ens públic.  
En cas d'incompliment de qualsevol dels requisits estipulats en la convocatòria, s'ajustarà al que disposa l'article 47.9 del text refós de la Llei d'Hisenda Pública de la Generalitat Valenciana.  
ANNEX II  
Sol·licitud de concessió de subvenció  
Convocatòria: Ordre de 27 de maig de 1993  
 en representació de   
que té la seu establerta a DP   
carrer/plaça núm. telèfon   
CIF Entitat bancària   
clau Direcció/sucursal   
Clau Població Núm. compte   
EXPOSE:  
1. Que l'entitat que represente reuneix els requisits establerts en l'Ordre de convocatòria de 27 de maig de 1993.  
2. Que acompanye en aquesta instància la documentació que s'assenyala:  
() Projecte d'activitats.  
() Fotocòpia dels estatuts i documents que acrediten la legal constitució i la inscripció de l'entitat sol·licitant.  
() Fotocòpia del CIF.  
() Certificació de l'acord que acredita la representació del signant de la sol·licitud.  
() Certificació del registre d'associacions on consten les associacions o federacions integrades en l'entitat sol·licitant. (Només per al cas de federacions o confederacions).  
SOL·LICITE prendre part en la convocatòria d'ajudes de l'Ordre de la Conselleria de Cultura, Educació i Ciència de 27 de maig de 1993, i la concessió d'acord amb aquesta d'una subvenció de pessetes.  
València, d de 1993  
Signat:  
SECRETARIA GENERAL DE LA CONSELLERIA DE CULTURA, EDUCACIO I CIENCIA  
Av. Campanar, 32, 46572 València  
ANNEX III  
Sol·licitud col·lectiva d'associacions agrupades de concessió de subvenció  
Convocatòria: Ordre de 27 de maig de 1993  
 representació de les associacions   
amb domicili a efecte de notificació a DP   
carrer/plaça núm.   
telèfon CIF Entitat bancària   
Clau Direcció sucursal   
Clau Població Núm. de compte   
EXPOSE:  
1. Que les entitats que represente reuneixen tots els requisits establerts en l?Ordre de convocatòria de 27 de maig de 1993.  
2. Que adjunte a aquesta instància la documentació que s'assenyala:  
() Certificats dels acords que faculten una associació perquè represente les altres i perceba l?import de l'ajuda.  
() Projecte d'activitats.  
() Fotocòpia dels estatuts i documents que acrediten la legal constitució i inscripció de totes les associacions agrupades.  
() Fotocòpia del CIF  
() Certificació de l'acord que acredite la representació del signant de la sol·licitud.  
3. Que declare que les associacions sol·licitants no han presentat individualment una altra sol·licitud d'ajuda.  
SOL·LICITE prendre part en la convocatòria d'ajudes de l'Ordre de la Conselleria de Cultura, Educació i Ciència de 27 de maig de 1993', i la concessió d'acord amb aquesta d'una subvenció d pessetes.  
València, d de 1993  
Signat  
SECRETARIA GENERAL DE LA CONSELLERIA DE CULTURA, EDUCACIO I CIENCIA  
Av. Campanar, 32, 46788 València  
ANNEX IV  
Rebut per col·laboracions ocasionals  
 amb NIF   
i domicili a   
he rebut de la confederació/federació/associació de pares d?alumnes   
l'import d pessetes, en concepte d'honoraris  
per (detalleu el concepte i indiqueu la data).  
 , d de 1993  
Signatura del perceptor


Còpia Permalink ELI